Oppo कंपनी ने अपने स्मार्टफोन के साथ बाजार में धमाल मचा दिया है। इसका स्मार्ट प्रोसेसर लोगों को काफी पसंद आ रहा है। अगर आप Oppo फोन लेने के तैयारी कर रहे हैं तो यह खबर आपके लिए काफी फायदेमंद साबित हो सकती है। बताया जा रहा है कि Oppo ने अपने हैंडसेट की कीमत को घटा दिया है। Oppo कंपनी ने Oppo F7 इस साल मार्च महीने में लॉन्च किया था। फोन को 2 वेरिएंट में उपलब्ध कराया गया था जिसमें 4 जीबी रैम और 64 जीबी स्टोरेज और 6 जीबी रैम और 128 जीबी स्टोरेज दी गई थी। लॉन्च के वक्त 4 जीबी रैम वाले फोन की कीमत 21,990 रुपये तय की गई थी, जबकि 6 जीबी रैम की कीमत 26,990 रुपये थी, लेकिन अब आप Oppo F7 स्मार्टफोन को कम कीमत पर पा सकते हैं।